Eddi Albert

Eddi Albert (; ) — ABŞ aktyoru.

 Həyatı 
Eddi Albert 22 aprel 1906-cı ildə əslən Almaniyadan olan emiqrant ailəsində anadan olmuşdur. Kiçik yaşlarında bu ailə Minnesotaya köçmüşdür. Birinci Dünya müharibəsi zamanı soyadı – Haymberger məktəbdə ona bəzi xoşagəlməzliklər yaşadıb. Yoldaşları ona düşmən kimi baxırdılar. 6 yaşında ikən qəzetpaylayan kimi işləsə də, artıq 14 yaşında isə Eddi teatr dərnəyinə yazılmışdır. Dərnəkdə onunla bir sinifdə gələcəkdə Enn Sotern kimi şöhrət qazanacaq aktrisa Harriett Leyk təhsil alırdı. 1924-cü ildə məktəbi bitirən Eddi, Minnesota ştatının universitetlərinin birində iqtisadiyyatı öyrənməyə başlayır. Lakin 1929-cu ilin birja iflasından sonra onun ixtisasına uyğun iş yeri tapılmadı. Məhz bu səbəbdən də Eddi təsadüfi işlərə qoşulmağa məcbur olur: gecə klublarında mahnı oxuyur, sirk artisti və sığorta agenti kimi çalışır.

1933-cü ildə o, Nyu-Yorka köçür. Eləcə də o, 30-cu illərdə Brodveydə teatr quruluşlarında iştirak etmişdir. Eddi Albert "Otaqlara xidmət" ("Room service") (1937–1938) və "Sirakuzlu oğlanlar" ("The Boys from Syracuse") (1938–1939) müzikllərində əsas rollarda çıxış etmişdir.

Eddi Albert 1936-cı ildə RCA telekampaniyasında ilk televiziya aktyorlarından biri olmuşdur. Elə həmin vaxt Eddi "Warner Brothers" kino şirkətindən təkliflər almağa başlayır. Onun kino fəaliyyətində debütü 1938-ci ildə çəkilmiş "Qardaş siçan" tammetrajlı ekran əsəri olmuşdur.

İkinci dünya müharibəsi zamanı Eddi Albert ABŞ-nin dəniz piyada korpusunda xidmət etmişdir. O, Tarava atollunda gedən döyüşlərdə iştirak edib. Eddi hidrotəyyarə pilotu olaraq düşmən atəşləri altında 70-dən artıq yoldaşını xilas etmişdir. Bu qəhrəmanlığına görə o, Bürünc ulduzla təltif olunmuşdur. Eddi 1943-cü ildə leytenant rütbəsi ilə istefaya çıxmışdır. O, eləcə də İkinci dünya müharibəsi haqqında lentə alınmış bir neçə sənədli filmdə də çəkilmişdir.

70 ilə yaxın sürən yaradıcılıq fəaliyyəti zamanı aktyor 150 filmdə, 90 serialda çəkilmişdir. O, iki dəfə "Oskar" kinomükafatına namizəd olmuşdur. Onlardan biri "Roma tətilləri" filmindəki roluna görə 1954-cü ildə, digəri isə "Qəlb qıran" filmindəki roluna görə 1973-cü ildə olmuşdur.

1956-cı ildə Eddi Albert "Çay mərasimi"ndə ifa etdiyi obraza görə "Qızıl qlobus" mükafatını almışdır. Bundan üç il əvvəl – 1953-cü ildə isə "Roma tətilləri" filmindəki fotoqraf İrvin obrazı ilə Ən yaxşı kişi roluna görə "BAFTA" mükafatı qazanmışdır.

Eddi Albert Hollivudun Şöhrət Xiyabanında (Hollivud bulvarı) 6441 nömrəsi altında ulduza malikdir.

Şəxsi həyatına gəlincə, E. Albert 1945-ci ildə meksikalı aktrisa Marqo ilə evlənmişdir. Bu ailə 1985-ci ildə Marqonun vəfatına qədər düz 40 il sürmüşdür. Onun oğlu kiçik Edvard Albert (1951–2006) də aktyor olmuşdur"Edward Albert" . Internet Accuracy Project. "Edward Albert was also a photographer, sculptor, singer/songwriter, musician (guitar), and a linguist/dialectician who was fluent in French, Spanish, Portuguese and Mandarin Chinese.".

Eddi Albert 2005-ci ildə 99 yaşında sətəlcəm xəstəliyindən vəfat etmişdir.

 Filmoqrafiya 
İl Azərbaycanca adı  Orijinal adı  Rol1941  Qatarlar gecə keçir  The Wagons Roll at Night  Mett1947  İdeal nikah  The Perfect Marriage  Cil Kammins1947  Məğlubedilməz  Unconquered  qonaq1952  Kerri bacı  Carrie  Çarlz1953  Roma tətilləri  Roman Holidays  İrvin Radoviç1955  Mən sabah ağlayacağam  I’ll Cry Tomorrow  Bört Makquayr1958  Öldürmək göstərişləri  Orders to Kill  mayor MakMahon1962  Ən uzun gün  The Longest Day  Kolonel Tompson1966  Yeddi qadın  7 Women  Çarlz Peter1975  Cəhənnəm yağışı  The Devil's Rain  Sem Riçards1981  Dünən  Yesterday  Bart Kramer1986  Kontor  Head Office  Pit Helms1988  Böyük şəkil  The Big Picture  M. C.

 İstinadlar 

 Xarici keçidlər 


Kateqoriya:ABŞ aktyorları
Kateqoriya:Los-Ancelesdə vəfat edənlər
Kateqoriya:Qızıl Qlobus mükafatı laureatları
Kateqoriya:Minnesota Universitetinin məzunları
Kateqoriya:Almanəsilli amerikalılar
Kateqoriya:XX əsr aktyorları